fragments facetats i denes fragmentades de variscita
dena
Gavà (Europa, Espanya, Catalunya, Barcelona, Baix Llobregat)
Mines prehistòriques de Gavà-Serra de les Ferreres
Prehistòria
variscita
13 x 3 x 5 mm (denes fragmentades); 13 x 6 x 2 mm (fragments facetats)
Conjunt de 61 fragments facetats i 3 petites denes cilíndriques fragmentades de variscita que formaven part de l’aixovar funerari de la cambra sepulcral de la Mina 83 de les Mines Prehistòriques de la Serra de les Ferreres de Gavà. Pel que fa als fragments facetats de variscita, presenten clares evidències d’haver estat treballats. Es tracta però, d’un facetat senzill que no busca donar una forma concreta ni recurrent als fragments. Tots ells són de tendència aplanada i amb evidències d’haver estat polits. Per la seva morfologia i mida tampoc semblen ser fragments de denes o plaquetes. La hipòtesis més probable és que aquests petits fragments siguin productes de rebuig obtinguts durant la fabricació d’ornaments i que després es van facetar, o que directament siguin el resultat d’explotació directa de petits filons o vetes i malgrat la seva mida petita van ser trobats i acumulats. La coloració predominat és el verd clar viu i el pàl.lid. Els fragments van ser trobats tots junts i això, i el fet que es tracti de peces tan petites, fa pensar en la possibilitat que aquests fragments haguessin estat dipossitats dins d’alguna mena de contenidor orgànic (bosseta de pell, cuir, tela o caixeta de fusta), que va impedir la seva dispersió. Cal destacar que les tres petites denes cilíndriques van ser trobades entre els fragments facetats. Aquestes denes estan fragmentades longitudinalment i presenten la superfície polida i amb traces de frec. Produïdes per un material abrasiu. La presència d’aquestes denes fragmentades i els fragments facetats formant part de l’aixovar funerari ens demostra el valor que tindria la variscita. El fet de trobar aquestes peces també ens podria estar indicant que la persona enterrada podria haver desenvolupat entre altres tasques, la tasca de joier.